**NOTĂ INFORMATIVĂ**

la proiectul Hotărârii Guvernului

cu privire la transmiterea unui bun imobil

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**
 |
|  Ministerul Afacerilor Interne |
| **2. Condiţiile ce au impus elaborarea proiectului de act normativ şi finalităţile urmărite** |
|  Proiectul hotărârii Guvernului cu privire la transmiterea unui bun imobil este elaborat în baza art.6 alin.(1) lit. a) şi art. 14 alin. (1) lit. b) al Legii nr. 121/2007 privind administrarea şi deetatizarea proprietăţii publice, art.8 alin.(2) al Legii nr. 523/1999 cu privire la proprietatea publică a unităţilor administrativ-teritoriale şi Hotărârii Guvernului nr. 901/2015 „Pentru aprobarea Regulamentului cu privire la modul de transmitere a bunurilor proprietate publică”, care reglementează raporturile de administrare şi deetatizare a proprietăţii publice şi procedura de transmitere gratuită a bunurilor proprietate publică a statului. |
| **3. Principalele prevederi ale proiectului şi evidenţierea elementelor noi** |
|  Proiectul prevede transmiterea cu titlu gratuit, la solicitarea Președintelui raionului Anenii Noi cu nr.12 din 29.01.2019, a construcției cu suprafața totală de 2218,0 m.p., numărul cadastral 1001209.051.02, amplasat în oraşul Anenii Noi, str. Concelierii Naționale, 40, aflat în administrarea Ministerului Afacerilor Interne, gestiunea Inspectoratului General pentru Situaţii de Urgenţă. Consiliul raional Anenii Noi are ca scop iniţierea parteneriatului public cu un investitor privat pentru construcţia unui complex sportiv multifuncțional şi de menire social-culturală. Implementarea şi realizarea cu succes a proiectului menţionat va contribui la promovarea şi dezvoltarea sportului în masă, adoptarea unui stil de viaţă activ bazat pe mişcare atît în rîndul populaţiei raionului Anenii Noi, cît şi în rîndul angajaţilor Ministerului Afacerilor Interne . |
| **4. Fundamentarea economico-financiară** |
| Implementarea prezentei hotărâri nu va implica cheltuieli financiare suplimentare din bugetul de stat. |
| **5. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, anunţul privind iniţierea procesului de elaborare a proiectului hotărârii Guvernului cu privire la transmiterea unui bun imobil a fost plasat pe pagina oficială a Ministerului Afacerilor Interne, în directoriul Transparenţa decizională/Consultări publice/Organizarea consultărilor publice. |
| **6. Constatările expertizei anticorupţie** |
| Proiectul va fi prezentat Centrului Naţional Anticorupţie pentru efectuarea expertizei anticorupţie. |
| **7. Constatările expertizei juridice** |
| Proiectul va fi prezentat Ministerului Justiţiei pentru efectuarea expertizei juridice. |

**Secretar general de stat Simion CARP**